CELEX: 62009CN0464
Language: lt
Date: 2009-11-25 00:00:00
Title: Byla C-464/09 P: 2009 m. lapkričio 25 d. Holland Malt B.V. pateiktas apeliacinis skundas dėl 2009 m. rugsėjo 9 d. Pirmosios instancijos teismo (ketvirtoji kolegija) priimto sprendimo byloje T-369/06 Holland Malt B.V. prieš Europos Bendrijų Komisiją

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/38
            
         2009 m. lapkričio 25 d.Holland Malt B.V. pateiktas apeliacinis skundas dėl 2009 m. rugsėjo 9 d. Pirmosios instancijos teismo (ketvirtoji kolegija) priimto sprendimo byloje T-369/06 Holland Malt B.V. prieš Europos Bendrijų Komisiją
   
   (Byla C-464/09 P)
   2010/C 24/67
   Proceso kalba: anglų
   
      Šalys
   
   
      Apeliantė: Holland Malt B.V., atstovaujama advokatų O. W. Brouwer, A.C.E. Stoffer, P. Schepens
   
      Kitos proceso šalys: Europos Bendrijų Komisija, Nyderlandų Karalystė
   
      Apeliantės reikalavimai
   
   
               —
            
            
               Panaikinti Pirmosios instancijos teismo sprendimo 168-180 punktus.
            
         
               —
            
            
               Grąžinti bylą Pirmosios instancijos teismui arba panaikinti Komisijos sprendimą.
            
         
               —
            
            
               Priteisti iš Komisijos bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliaciniu skundu ginčijamas 2009 m. rugsėjo 9 d. Pirmosios instancijos teismo sprendimas Holland Malt B.V. prieš Komisiją (sprendimas), T-369/06, kuriuo atmestas Holland Malt ieškinys, pareikštas dėl Komisijos sprendimo, kuriuo pripažinta, kad tam tikromis sąlygomis apeliantei suteikta subsidija yra su bendrąja rinka nesuderinama valstybės pagalba. Apeliantė teigia, kad Pirmosios instancijos teismas, atmesdamas Holland Malt ieškinį, padarė teisės klaidų ir procedūrinių pažeidimų. Šiuo atžvilgiu apeliantė nurodo šiuos pagrindus:
   
               A.
            
            
               Pirmosios instancijos teismas padarė teisės klaidų sprendimo 169-180 punktuose neteisingai išaiškinęs EB 87 straipsnio 3 dalies c punktą (1) ir neteisingai išaiškinęs bei pritaikęs Bendrijos gaires dėl valstybės pagalbos žemės ūkio sektoriuje. Be to, šiuo atžvilgiu sprendimo motyvai nenuoseklūs ir nepakankami.
            
         
               B.
            
            
               Pirmosios instancijos teismas padarė procedūrinį pažeidimą sprendimo 168 punkte klaidingai išaiškinęs ir iškraipęs vieną iš apeliantės pateiktų argumentų, dėl ko buvo pakenkta apeliantės interesams.
            
         
      (1)  OL C 321 E, p. 76.